# EIX 2: LES REGLES DEL JOC

Procés participatiu de la nova llei de participació ciutadana de Catalunya

<https://participa.gencat.cat/processes/novalleiparticipacio>

|  |  |
| --- | --- |
| **Explicació de l’eix 2** | Comptant que l’organització impulsora de la participació té integrats els valors i actituds adients i que posa a disposició els recursos necessaris per impulsar modalitats participatives amb unes mínimes garanties, el següent repte és **definir unes regles del joc clares**, en què s’expliqui de forma entenedora l’objectiu dels debats, en quina política pública hi ha la possibilitat d’incidir, sobre quines qüestions es parlarà i quins són els límits de la participació, és a dir, quines qüestions resten fora del debat.També cal preveure un **grup motor** o un espai que inclogui la societat civil, per tal que validi la qualitat de la participació.Altres elements clau en el disseny de qualsevol modalitat participativa són una **bona comunicació** i la posterior **avaluació**, incorporant en aquesta darrera les persones participants.A la Generalitat, quan impulsem modalitats de participació, totes aquestes regles i previsions les tenim dissenyades i explícites en un document que n’anomenem “marc de referència”. |
| **Situació actual** | En l’àmbit de la Generalitat, la millora de la definició d’aquest marc de referència ha estat una constant, i a dia d’avui, la majoria de processos participatius tenen el seu marc de referència propi. En el cas de les consultes publiques prèvies també s’ha avançat en millorar el seu disseny a través dels documents metodològics que cal elaborar prèviament a activar la consulta.Tot i així, hi ha marge de millora en alguns aspectes* La informació que es posa a disposició de la ciutadania no sempre és suficient ni prou clara, sovint pateix de biaixos tècnics.
* Sovint les regles del joc no es consensuen en espais que incorporin la societat civil, i sovint els processos participatius es fan sense comptar amb altres òrgans que sí n’incorporen, com els consells de participació.
* Manquen espais de seguiment dels compromisos adquirits.
* Manquen bones estratègies de comunicació de les diferents modalitats participatives, quedant moltes vegades en desconeixement per part de la ciutadania.

**Les xifres:**Sobre **espais de seguiment**:* En el 60% dels [processos participatius a la Generalitat de Catalunya finalitzats als anys 2018-2019](https://governobert.gencat.cat/web/.content/30_ParticipacioCiutadana/04_Difusio_i_recerca/avaluacio_de_processos_participatius/Memoria_aval_PParticip_GC_2018_19_20200721.pdf) no es va preveure un òrgan de seguiment dels resultats.

Sobre la **definició de regles del joc clares**:D’acord amb el [Panel de polítiques locals participació 2020:](https://pisunyer.org/public/files/panel/informepart2020_cat.pptx) * La segona i tercera opció més esmentada sobre com **donar resposta a les necessitats dels equips de govern municipals** són assistència en la reflexió estratègicament sobre les polítiques de participació (23,3 %) i col·laboració en definir, dissenyar i dur a terme les actuacions participació (16,3 %).
 |
| **Previsions normatives** | **Previsions a la normativa de procediment administratiu comú sobre el contingut de les consultes** |
| **Documentació de referència** | * [Plantilla de marc de referència](https://participacatalunya.cat/uploads/decidim/attachment/file/193/Plantilla_Marc_de_RefLOGO_NOU.docx)
* [Fitxa consultes públiques prèvies](https://participacatalunya.cat/uploads/decidim/attachment/file/196/PRES_Consultes_pr%C3%A8vies_com_a_canal_de_participaci%C3%B3_2021_05_12.pdf)
* [Guia per planificar processos](https://governobert.gencat.cat/ca/participacio-ciutadana/difusio-i-recerca/guies-breus-de-participacio-ciutadana/)
* [Claus de comunicació de processos](https://participacatalunya.cat/uploads/decidim/attachment/file/144/DGPC_Proc_3_Claus_comunicaci%C3%B3_processos.pdf)
 |
| **Límits del debat** | Les propostes han d’anar destinades a la futura llei. Les referències normatives a les consultes populars no referendàries, als referèndums o a processos electorals no són objecte d’aquest procés participatiu. |